ქ. თელავი 6 ივნისი 2022 წელი

**განცხადება**

სსიპ იაკობ გოგებაშვილის სახელობის თელავის სახელმწიფო უნივერსიტეტი 6 ივნისს აცხადებს კონკურსს აკადემიური თანამდებობების დასაკავებლად:

1**.სოციალურ  მეცნიერებათა, ბიზნესისა და სამართლის  ფაკულტეტზე:**

ა) **სისხლის სამართლის    მიმართულებით**

* ასოცირებული პროფესორის 1 (ერთ) საშტატო ერთეულზე, 6 (ექვსი) წლის ვადით (აფილირებული)

 **ბ) კერძო სამართლის მიმართულებით**

* ასოცირებული პროფესორის 1 (ერთ) საშტატო ერთეულზე 6 (ექვსი) წლის ვადით (აფილირებული)

 **გ) სამართლის ისტორიის მიმართულებით**

* **პროფესორის 1 (ერთ) საშტატო ერთეულზე ( აფილირებული)**

 **კონკურსში მონაწილეობის მიღების მსურველმა უნდა წარმოადგინოს:**

* ავტობიოგრაფია (CV)
* პასპორტის ან პირადობის მოწმობის ასლი
* 2 (ორი) ფოტოსურათი
* სამეცნიერო/აკადემიური ხარისხის ან დოქტორანტურაში სწავლის დამადასტურებელი დოკუმენტის ასლი
* ცნობა ,,სქესობრივი თავისუფლებისა და ხელშეუხებლობის წინააღმდეგ მიმართული დანაშაულის ჩადენისათვის ნასამართლეობის შესახებ“.

 **კონკურსანტის კომპეტენტურობის დასადგენად განსაზღვრული სავალდებულო**

**მოთხოვნები:**

**ა) პროფესორის** აკადემიური თანამდებობის დასაკავებლად:

* მინიმუმ 6 (ექვსი) წლის სამეცნიერო-პედაგოგიური მოღვაწეობის გამოცდილება;
* უმაღლესი განათლების ერთ-ერთ საფეხურზე (ბაკალავრიატი, მაგისტრატურა, დოქტორანტურა) აკრედიტებული საგანმანათლებლო პროგრამის ხელმძღვანელობა;
* ბოლო **ექვსი** წლის განმავლობაში მინიმუმ **ორ** სამეცნიერო (მათ შორის ერთი აუცილებლად საერთაშორისო) ფორუმში (კონფერენცია/კონგრესი/ სიმპოზიუმი) მონაწილეობა (დარგთან შესაბამისად);
* ბოლო **ექვსი** წლის განმავლობაში გამოქვეყნებული დარგთან შესაბამისი **ორი** საუკეთესო სამეცნიერო ნაშრომი;
* წასაკითხად შემოთავაზებული **ორი** სასწავლო კურსის სილაბუსი, რომლებიც შემუშავებული იქნება უნივერსიტეტში მოქმედი შესაბამისი აკრედიტებული საგანმანათლებლო პროგრამებისა და სილაბუსის ფორმის გათვალისწინებით (დამოწმებული ფაკულტეტის ხარისხის უზრუნველყოფის სამსახურის ხელმძღვანელის მიერ);
* სადოქტორო / სამაგისტრო ნაშრომის ხელმძღვანელობა / პუბლიკაცია იმპაქტ ფაქტორიან (Impact Factor) სამეცნიერო ჟურნალში / მონაწილეობა სამეცნიერო-კვლევით / საგანმანათლებლო პროექტში.
* დარგის განვითარების კონცეფცია.

**ბ) ასოცირებული პროფესორის** აკადემიური თანამდებობის დასაკავებლად:

* ასოცირებული პროფესორის თანამდებობაზე 6 (ექვსი) წლის ვადით შეიძლება არჩეულ იქნეს დოქტორის ან მასთან გათანაბრებული აკადემიური ხარისხის მქონე პირი, რომელსაც აქვს **3** (სამი) წლის სამეცნიერო-პედაგოგიური სტაჟი.

***შენიშვნა:***

* **ნებისმიერი აქტივობის შესახებ ინფორმაცია წარმოდგენილი უნდა იყოს დამოწმებულად**

**(ოფიციალური პირის ხელმოწერა, ბეჭედი) და დანართი 1.-ის სტრუქტურის შესაბამისად;**

* **კონკურსანტი ვალდებულია, არაქართული წარმოების დოკუმენტები წარმოადგინოს ქართულ ენაზე თარგმნილი და დოკუმენტის გაცემაზე პასუხისმგებელი ორგანოს ხელმძღვანელი პირის მიერ ხელმოწერითა და ბეჭდით ან/და** **სანოტარო წესით დამოწმებული სახით;**
* კონკურსანტი, კონკურსში მონაწილეობის მიღების მიზნით, ვალდებულია, წერილობით გამოხატოს თანხმობა:

**ა/.** ,,აკადემიური პერსონალის სამსახურში მიღების ერთიანი წესის შესახებ“ დებულების მოთხოვნების შესრულებასთან დაკავშირებით;

**ბ/.** შრომითი ურთიერთობის პირობების შესრულებასთან დაკავშირებით, მათ შორის თანხმობა, რომ თელავის სახელმწიფო უნივერსიტეტში იმყოფებოდეს პროფესორი კვირაში მინიმუმ სამი სამუშაო დღის განმავლობაში, ხოლო ასოცირებული და ასისტენტ-პროფესორი მინიმუმ ოთხი სამუშაო დღის განმავლობაში **(დანართი 5.**).

***შენიშვნა:*** საგანმანათლებლო პროგრამის სპეციფიკის გათვალიწინებით, უნივერსიტეტის რექტორთან შეთანხმებით, შესაძლებელია, განისაზღვროს ინდივიდუალური გრაფიკი.

***შენიშვნა:***

* ასოცირებული პროფესორის აკადემიური თანამდებობის დასაკავებლად კონკურსანტმა უნდა დააგროვოს არანაკლებ 15 ქულა (მინიმალური გადასალახი ზღვარი) შემდეგი აუცილებელი აქტივობებით: სამეცნიერო პუბლიკაციებით (მინიმუმ ორი); სამეცნიერო ფორუმებში მონაწილეობით (მათ შორის ერთი მაინც საერთაშორისო); სასწავლო კურსების სილაბუსებითა და დარგის განვითარების კონცეფციით;
* კონკურსში მონაწილე კანდიდატთა მონაცემების შეფასება განხორციელდება თელავის სახელმწიფო უნივერსიტეტის წარმომადგენლობითი საბჭოს მიერ 2014 წლის 30 მაისს დამტკიცებული (ოქმი N15) „აკადემიური პერსონალის სამსახურში მიღების ერთიანი წესის შესახებ დებულების“ მიხედვით;
* კონკურსში მონაწილეთა რეგისტრაცია (საბუთების მიღება) დაიწყოს 2022 წლის 7 ივლისს და დასრულდეს 2022 წლის 15 ივლისს;
* საბუთების მიღება განხორციელდეს უნივერსიტეტის I კორპუსის II  სართულზე, №214 ოთახში, 10:00 საათიდან - 17:00 საათამდე, ხოლო covid-19 ვირუსის პრევენციის, ან სხვა შეზღუდვების გამო, შესაძლებელია აკადემიური თანამდებობის დასაკავებელი კონკურსის ჩატარებისათვის საჭირო ღონისძიებები განხორციელდეს დისტანციურად/ ელექტრონულად. ასეთი ვითარების  არსებობისას კონკურსისათვის აუცილებელი საბუთები დასკანერებული ფორმით გადაეგზავნოს უნივერსიტეტის იურიდიული სამასახურის ადამიანური რესურსების მართვის განყოფილების უფროსს  (ქ. ხმალაძე) მის სამსახურებრივ  ელექტრონულ ფოსტაზე (hr@tesau.edu.ge);
* კონკურსის ჩატარების დღედ განისაზღვროს 2022 წლის 20 ივლისი.

ვებგვერდი www.tesau.edu.ge

ელ ფოსტა info@tesau.edu.ge